"Ma consider si eu o intelectuala pentru ca am terminat si eu o facultate, am facut un master. Voi, presa, ati facut aceasta departajare intre oameni simpli si intelectuali", a recunoscut Elena Basescu, joi, la emisiunea "Vorbe Grele", moderata de Victor Ciutacu , jurnalist numit "tonomat" de catre seful statului.Desi nu le contesta "intelectualilor" cultura si nici calitatile pe care le au, EBa sustine insa ca "acesti oameni intelectuali nu au caracterul si dorinta de a se integra in viata unui partid "."Intelectualii au impresia ca le stiu pe toate, ca sunt mai presus decat conducerea unui partid, decat membrii unui partid. Poate ca noi, astia din partid, nu avem cultura lor, dar ei nu au caracterul si dorinta de a se integra in viata unui partid", a explicat Elena diferenta dintre un intelectual si un membru de partid.Tot despre intelectuali, mezina presedintelui sustine ca au "avut ceva cu ea" doar pentru ca e "fata lu' tata": "Am facut o greseala de gramatica, nu am facut o catastrofa. Intr-un partid trebuie sa te supui majoritatii chiar daca ai o alta parere. Cei care au dat o declaratie in afara partidului au avut de suferit.La noi nu s-a ajuns la excluderi. Un partid, ca sa supravietuiasca, trebuie sa fie unit. Noi nu am avut niciodata marimea PSD -ului, dar pentru ca am fost uniti si pentru ca a exista aceasta unitate de partid, toti pentru unul, unul pentru toti, am rezistat. Nu prin dictatura".Elena a dezvaluit ca independenta politica este temporara si ca o sa se intoarca in PD-L ca "simplu membru", chiar si in conditiile in care cei langa care a crescut si de la care a invatat o privesc acum ca pe o "povara"."Sloganul se numeste 'Ia atitudine' pentru ca am considerat ca mi se potriveste din foarte multe puncte de vedere. Este o stare pe care am avut-o de cand am hotarat sa ma dezlipesc de PD-L pentru o perioada. Pentru o perioada, pentru ca vreau sa fac politica pe termen lung si am invatat ca nu ai cum sa ai o cariera de succes fara un partid care sa te sustina.Daca ar fi vrut sa ma impuna pe lista, tatal meu putea sa-l sune pe domnul Carlan si sa-i spuna 'Mai, baiatule, ce faci?'. Dar a preferat sa ma lase pe mine sau iau o hotarare. Si am hotarat sa candidez si sa-mi dau demisia din partid.Se pare ca am devenit o povara in partidul in care am crescut. Dar o sa ma intorc, ca simplu membru...'Daca voi nu ma vreti, eu va vreau'. Chiar daca sunt o povara, nu pot sa uit ca acolo mi-am petrecut zece ani", a adaugat EBa.Candidata independenta pentru un fotoliu in Parlamentul European a explicat si ca tatal ei, presedintele Romaniei, si-a asumat un risc "enorm" prin candidatura ei la euroalegeri taman in anul prezidentialelor. Insa, desi i-a spus ca nu este de acord cu candidatura ei, nu i-a impus sa renunte."Tatal meu si-a asumat un risc enorm in an prezidential. Nu stiu daca va candida sau nu, asta poate spune doar tatal meu. Nu s-a inteles cu mine, dar putea sa ma opreasca. Nu sunt deloc un copil timid. Putea sa existe o discutie in care sa-mi spuna clar ca nu fac bine.Am avut acea discutie, dar ce nu inteleget voi e ca tatal meu nu mi-a impus nimic niciodata. Mi-a spus ca nu este de acord si m-a intrebat : 'Poti sa faci tu o campanie la nivel national? Tu, ca independent, ai de luat voturi din toata tara'.Puteam sa ma fac de ras in aceasta campanie electorala. Nu cred ca iau din voturile PD-L. Voi, presa, credeti in sondaje si d-asta le tot dati. Eu am alti votanti. Aduc altii de acasa. Sunt tineri care se regasec in mine, tineri care nu ies la vot.Ultima data cand au iesit in numar mare la vot a fost la referendumul de suspendare a presedintelui. Daca exisa riscul sa iau voturi de la PD-L, PD-L are datoria sa se mobilizeze foarte bine", a subliniat fiica presedintelui, adaugand ca pierderea de voturi ar fi "de un procent maxim".Tocmai pentru ca nu ea este cea care a dat tonul independentei in alegeri, Elena a amintit ca "pe Sorin Oprescu nu l-a intrebat nimeni daca si-a facut semnaturile cu PSD, dar pe Elena Basescu o intreaba toata lumea daca ia voturi de la PD-L".Daca initial s-a pierdut in explicatii privind angajarea ei la Luxten, firma care asigura iluminatul public in Bucurestu pe cand Traian Basescu era primarul Capitalei, Elena a recunoscut ca a fost ajutata de tatal ei sa obtina postul."In 2004 m-am angajat la Luxten. Oriunde m-as fi angajat, presa ar fi avut aceeasi problema. La vremea respectiva, tatal meu era primar. Am pornit de la un salariu pe care l-au avut tot angajatii de varsta mea. Indiferent care ar fi fost salariul meu, ar fi spus ca e prea mare.Contractul part-time a fost in ultimele luni. Am lucrat si full-time. Acum sunt in concediu fara plata. Trebuia sa ma angajez intr-un climat care sa-mi fie favorabil. Pe atunci, tatl meu darama chioscurile si steriliza cainii. Si familia mea era sub presiune...", a povestit mezina presedintelui.Intrebata din nou daca a obtinut postul la Luxten datorita tatalui sau, Elena Basescu a recunoscut, adugand insa ca nu considera ca Traian Basescu ar fi facut ceva anormal: "Dar nu este ceva normal?".In acest context, a explicat ca tatal sau i-a sarit in ajutor, insa ca nu a "trimis comunicat la Clubul Roman de Presa (CRP)" in care sa ceara ca fiicele sale sa nu fie bagate in campaniile electoarale pe cand erau minore, cum a facut sotia lui Mircea Geoana : "Doamna Geoana a dat un comunicat catre CRP ca copiii ei sa nu fie bagati in campania electorala. Tata nu a facut asa".Intrebata de jurnalistul Victor Ciutacu cum suna "Elena Basescu Hrebenciuc", mezina primului om in stat a spus fara sa clipeasca "imposibil"."Elena Basescu Hrebenciuc? Imposibil! O Basescu, nascuta Basescu, crescuta Basescu, nu poate ajunge Hrebenciuc", a spus Elena, fara sa rateze insa ocazia sa acuze presa ca din ceea ce era o "relatie personala" intre ea si fiului lui Viorel Hrebenciuc , Andrei, povestea a devenit publica: "Era interesul presei mult prea mare"."Nu puteam sa rezolv cu Andrei pentru ca nu cu Andrei aveam probleme. Domnul Viorel ne ataca mereu, ne ataca familia. A facut o afirmatie cum ca sora mea este amanta lui Oprisan. Si nu am avut cum sa nu iau atitudine", a mai povestit Elena.Pentru ca o pata neagra sub ochiul prezidential a iscat fel de fel de teorii si explicatii in presa centrala, Elena Basescu a tinut sa clarifice ca nu a fost lovita, nici de tatal ei si nici de altcineva, ci ca este intr-atat de obosita incat i s-au spart venele de la ochi."Am ramas absolut uimita ca s-au facut interpretari de genul ca am fost lovita. E de la cearcane foarte adancite. Mi s-au spart venele de la ochi. Am vazut intr-un tabloid 'operatie estetica la nas'. Pai asta inseamna sa stai o luna cu masca pe fata.Nu m-a batut nimeni, eram obosita si epuizata, mi s-au spart vasele de sange. De la oboseala de campanie. Din momentul in care mi-am dat demisia, am intrat in priza", si-a explicat EBa pata neagra de la ochi.Pentru ca vrea sa ajunga in Parlamentul European, Victor Ciutacu a intrebat-o pe Elena care este pozitia ei fata de legalizarea drogurilor usoare, fata de sinuciderea asistata, dar si fata de proiectul Nabucco.Dupa ce a explicat ca parerea ei va fi, cel mai probabil, la fel ca a Partidului Popular European, din care face parte si PD-L, fiica presedintelui a povestit ca pe vremea cand a facut facultate in SUA, in campusuri era permis consumul de marijuana.Avand in vedere ca, totusi, vorbim de Parlamentul European, ea a dat exemplu si Olanda, unde insa drogurile nu sunt legale, ci sunt tolerate: "Probabil ca voi fi de acord cu legalizarea drogurilor usoare, dar nu voi fi de acord cu sinuciderea asistata.Atata timp cat Dumnezeu ti-a dat o viata, trebuie sa te bucuri de ea". Cat despre Nabucco, EBa a spus pas... Elena a explicat si ce face un europarlamentar atunci cand negocierile sunt blocate: "lobby - in PE totul se rezolva prin lobby".Mezina familiei prezidentiale a mai dezvaluit ca inca sta cu mama si cu tatal ei, intr-o vila de protocol , si ca nu are de gand sa plece de acasa decat imbracata in rochie de mireasa: "Stau cu tata si cu mama. Vreau sa plec din casa parintilor mei mireasa. E casa de protocol. O sa plec din casa tatalui meu mireasa".Iar pentru ca fiica presedintelui a recunoscut ca Victor Ciutacu ii e simpatic in ciuda parerii pe care parintele ei o are despre el, jurnalistul "tonomat" s-a oferit sa-i fie nas numai ca sa o ia din casa lui Traian Basescu: "E visul meu sa vin sa te iau acasa de la taica-tu si sa te duc la altar!".